《送王子亮卿真州访蒋宪使》
明代·皇甫汸

岁暮三山路，江通一水津。
舟寒初载雪，榻暗旧生尘。
静夜闻潮惯，荒城落叶频。
悬知蒋诩宅，开径迟幽人。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。